સુરત: ગુરુવારે રેલવે સ્ટેશન પર થયેલી ફાયરિંગની ઘટના બાદ રેલવે સ્ટેશનની અને મુસાફરોની સુરક્ષા સામે સવાલ ઉભા થયા છે. સ્ટેશન પરના મુખ્ય પ્રવેશદ્વારો ઉપરાંતના 4 પ્રવેશ રસ્તાઓ નો મોટી સંખ્યામાં લોકો ઉપયોગ કરી રહ્યા છે.જેને કારણે રેલવે સ્ટેશનની અને ટ્રેનોની સુરક્ષા જોખમમાં મુકાઈ ગઈ છે. રેલવે સ્ટેશન અને ટ્રેક પર ગેરકાયદે પ્રવેશ રોકવા દીવાલ બનાવવાની યોજના મંથર ગતિએ આગળ વધી રહી છે આટલું જ નહિ પણ સીસી ટીવી કેમેરાની સંખ્યા વધારવાની યોજના પણ દિવાળી પહેલા સાકાર થાય એવું જણાતું નથી.